חוק סמכויות שעת-חירום (מעצרים)

{{ח:התחלה}}
{{ח:כותרת|חוק סמכויות שעת־חירום (מעצרים), תשל״ט–1979}}

{{ח:פתיח-התחלה}}
{{ח:מאגר|2001132}} {{ח:תיבה|ס״ח תשל״ט, 76|חוק סמכויות שעת־חירום (מעצרים)|https://fs.knesset.gov.il/9/law/9_lsr_210388.pdf}}, {{ח:תיבה|126|ת״ט|https://fs.knesset.gov.il/9/law/9_lsr_ec_317468.pdf}}; {{ח:תיבה|תש״ם, 139|תיקון|https://fs.knesset.gov.il/9/law/9_lsr_210387.pdf}}; {{ח:תיבה|תשמ״ד, 82|חוק השפיטה (הוראות מעבר)|https://fs.knesset.gov.il/10/law/10_lsr_210153.pdf}}; {{ח:תיבה|ק״ת תשפ״ד, 114|תיקון לתקנות שעת חירום (דיוני מעצרים)|https://olaw.org.il/takanot/takanot-10822.pdf}}, {{ח:תיבה|324|תיקון מס׳ 2 לתקנות שעת חירום (דיוני מעצרים)|https://olaw.org.il/takanot/takanot-10870.pdf}}.

''שינוי תארים:'' {{ח:תיבה|ק״ת תשמ״ה, 142|הודעת פקידי הממשלה (שינוי תארים)}}.
{{ח:סוגר}}
{{ח:מפריד}}

{{ח:סעיף|1|תחולה}}
{{ח:ת}} חוק זה לא יחול אלא בתקופה שקיים במדינה מצב של חירום בתוקף אכרזה לפי {{ח:חיצוני|חוק-יסוד: הממשלה#סעיף 38|סעיף 9 לפקודת סדרי השלטון והמשפט, תש״ח–1948}}.

{{ח:סעיף|2|צו מעצר}}
{{ח:תת|(א)}} היה לשר הבטחון יסוד סביר להניח שטעמי בטחון המדינה או בטחון הציבור מחייבים שאדם פלוני יוחזק במעצר, רשאי הוא, בצו בחתימת ידו, להורות על מעצרו של האדם לתקופה שתצויין בצו ושלא תעלה על ששה חדשים.
{{ח:תת|(ב)}} היה לשר הבטחון יסוד סביר להניח, ערב פקיעת תקפו של צו לפי סעיף קטן (א) (להלן – צו המעצר המקורי), שטעמי בטחון המדינה או בטחון הציבור עדיין מחייבים את החזקתו של העציר במעצר, רשאי הוא, בצו בחתימת ידו, להורות מפעם לפעם על הארכת תקפו של צו המעצר המקורי לתקופה שלא תעלה על ששה חדשים, ודין צו ההארכה לכל דבר כדין צו המעצר המקורי.
{{ח:תת|(ג)}} היה לראש המטה הכללי יסוד סביר להניח שקיימים התנאים שבהם רשאי שר הבטחון לצוות על מעצרו של אדם לפי סעיף קטן (א), רשאי הוא, בצו בחתימת ידו, להורות על מעצרו של אותו אדם, לתקופה שלא תעלה על 48 שעות ולא תהא ניתנת להארכה על ידי צו של ראש המטה הכללי.
{{ח:תת|(ד)}} צו לפי סעיף זה יכול שיינתן שלא במעמד האדם שעל מעצרו הוא חל.

{{ח:סעיף|3|ביצוע|תיקון: ק״ת תשמ״ה}}
{{ח:ת}} צו מעצר לפי חוק זה יבוצע על ידי שוטר או חייל כמשמעותו {{ח:חיצוני|חוק השיפוט הצבאי#סעיף 1|בסעיף 1 לחוק השיפוט הצבאי, תשט״ו–1955}}, וישמש אסמכתה לחבישתו של העציר במקום מעצר שנקבע בצו המעצר או בצו מאוחר יותר, בתנאים שקבע שר המשפטים בתקנות בהתייעצות עם שר המשטרה ובאישור ועדה משותפת של ועדת החוקה חוק ומשפט ושל ועדת החוץ והבטחון של הכנסת; בתקנות כאמור ניתן לקבוע בין השאר הוראות בדבר משמעת העצירים במקומות המעצר.
{{ח:ת}} {{ח:הערה|פורסמו {{ח:חיצוני|תקנות סמכויות שעת-חירום (מעצרים) (תנאי החזקה במעצר מינהלי)|תקנות סמכויות שעת־חירום (מעצרים) (תנאי החזקה במעצר מינהלי), התשמ״א–1981}}.}}

{{ח:סעיף|4|ביקורת שיפוטית על צו המעצר|תיקון: תש״ם}}
{{ח:תת|(א)}} נעצר אדם על פי צו שר הבטחון לפי חוק זה, יובא תוך 48 שעות ממעצרו, ואם היה בתכוף לפני כן במעצר על פי צו ראש המטה הכללי – תוך 48 שעות ממעצרו לפי צו ראש המטה הכללי, לפני נשיא בית משפט מחוזי, והנשיא רשאי לאשר את צו המעצר, לבטלו או לקצר את תקופת המעצר שבו; לא הובא העציר לפני הנשיא ולא הוחל בדיון לפניו תוך 48 השעות כאמור, ישוחרר העציר, זולת אם קיימת עילה אחרת למעצרו לפי כל דין.
{{ח:תת|(ב)}} לא יובאו במנין 48 השעות האמורות ימי מנוחה כמשמעותם {{ח:חיצוני|פקודת סדרי השלטון והמשפט#סעיף 18א|בפקודת סדרי השלטון והמשפט, תש״ח–1948}}, הנהוגים לגבי נשיא בית המשפט המחוזי.
{{ח:תת|(ג)}} נשיא בית המשפט המחוזי יבטל את צו המעצר אם הוכח לו שהטעמים שבגללם ניתן לא היו טעמים עניניים של בטחון המדינה או של בטחון הציבור או שניתן שלא בתום לב או מתוך שיקולים שלא לענין.
{{ח:תת|(ד)}} סעיף זה אינו גורע מסמכותו של שר הבטחון לבטל צו מעצר שנתן לפי חוק זה, בין לפני אישורו לפי סעיף זה ובין לאחריו.

{{ח:סעיף|5|עיון תקופתי מחדש}}
{{ח:ת}} אושר צו מעצר לפי חוק זה בשינוי או בלי שינוי, ידון נשיא בית המשפט המחוזי מחדש בענין המעצר לא יאוחר משלושה חדשים אחרי אישור המעצר לפי {{ח:פנימי|סעיף 4|סעיף 4}} או אחרי מתן החלטה לפי סעיף זה או תוך תקופה קצרה יותר שקבע הנשיא בהחלטתו, כל עוד לא שוחרר העציר; לא החל הדיון לפני הנשיא תוך התקופה האמורה, ישוחרר העציר, זולת אם קיימת עילה אחרת למעצרו לפי כל דין.

{{ח:סעיף|6|סטיה מדיני הראיות}}
{{ח:תת|(א)}} בהליכים לפי {{ח:פנימי|סעיף 4|סעיפים 4}} {{ח:פנימי|סעיף 5|ו־5}} מותר לסטות מדיני הראיות, אם נשיא בית המשפט המחוזי משוכנע שהדבר יועיל לגילוי האמת ולעשיית משפט צדק.
{{ח:תת|(ב)}} כל אימת שיוחלט לסטות מדיני הראיות, יירשמו הטעמים שהניעו למתן ההחלטה.
{{ח:תת|(ג)}} בהליכים לפי {{ח:פנימי|סעיף 4|סעיפים 4}} {{ח:פנימי|סעיף 5|ו־5}} רשאי נשיא בית המשפט המחוזי לקבל ראיה אף שלא בנוכחות העציר או בא־כוחו או בלי לגלותה להם אם, אחרי שעיין בראיה או שמע טענות, אף שלא בנוכחות העציר ובא כוחו, שוכנע שגילוי הראיה לעציר או לבא כוחו עלול לפגוע בבטחון המדינה או בבטחון הציבור; הוראה זו אינה גורעת מכל זכות שלא למסור ראיה לפי {{ח:חיצוני|פקודת הראיות#פרק ג|פרק ג׳ לפקודת הראיות [נוסח חדש], תשל״א–1971}}.

{{ח:סעיף|7|ערעור}}
{{ח:תת|(א)}} החלטת נשיא בית המשפט המחוזי לאשר צו מעצר, בשינויים או בלי שינויים, לבטלו או לשנותו, וכן החלטתו לפי {{ח:פנימי|סעיף 5|סעיף 5}}, ניתנת לערעור לפני בית המשפט העליון, שידון בערעור בשופט יחיד; לבית המשפט העליון יהיו כל הסמכויות שהוענקו לנשיא בית המשפט המחוזי לפי חוק זה.
{{ח:תת|(ב)}} הערעור לא יעכב את ביצוע הצו, אלא אם נשיא בית המשפט המחוזי או נשיא בית המשפט העליון החליט אחרת.

{{ח:סעיף|8|נוכחות העציר וייצוג|תיקון: תש״ם, ק״ת תשפ״ד, ק״ת תשפ״ד־2}}
{{ח:תת|(א)}} בכפוף לאמור {{ח:פנימי|סעיף 6|בסעיף 6(ג)}} רשאי עציר להיות נוכח בכל דיון לפי {{ח:פנימי|סעיף 4|סעיפים 4}}, {{ח:פנימי|סעיף 5|5}} {{ח:פנימי|סעיף 7|ו־7}}.
{{ח:תת|(ב)}} שר המשפטים רשאי בצו להגביל את זכות הייצוג בהליכים לפי חוק זה למי שאושר לשמש סניגור בבתי הדין הצבאיים באישור בלתי מסוייג כאמור {{ח:חיצוני|חוק השיפוט הצבאי#סעיף 318|בסעיף 318(ג) לחוק השיפוט הצבאי, תשט״ו–1955}}.

{{ח:סעיף|9|דלתיים סגורות}}
{{ח:ת}} הדיון בהליכים לפי חוק זה יתקיים בדלתיים סגורות.

{{ח:סעיף|10|סגן נשיא במקום נשיא|תיקון: תש״ם, תשמ״ד}}
{{ח:ת}} נבצר מסיבה כלשהי מנשיא בית משפט מחוזי למלא תפקידו לפי חוק זה, יבוא במקומו סגן נשיא של אותו בית משפט.

{{ח:סעיף|11|איסור אצילה}}
{{ח:ת}} סמכויות שר הבטחון לפי חוק זה אינן ניתנות לאצילה.

{{ח:סעיף|12|ביטול|תיקון: תשל״ט}}
{{ח:ת}} {{ח:הערה|הנוסח שולב {{ח:חיצוני|תקנות ההגנה (שעת-חירום)|בתקנות ההגנה (שעת־חירום), 1945}}.}}

{{ח:סעיף|13|ביצוע ותקנות}}
{{ח:ת}} שר המשפטים ממונה על ביצוע חוק זה והוא רשאי להתקין תקנות לביצועו, ובאישור ועדת החוקה חוק ומשפט – תקנות הקובעות את סדרי הדין בהליכים לפי חוק זה ואת המועד להגשת ערעור ולעשיית פעולה אחרת לפי חוק זה.
{{ח:ת}} {{ח:הערה|פורסמו {{ח:חיצוני|תקנות סמכויות שעת חירום (מעצרים) (סדרי דין ומועדים להגשת ערעורים)|תקנות סמכויות שעת חירום (מעצרים) (סדרי דין ומועדים להגשת ערעורים), תשל״ט–1979}}.}}

{{ח:סעיף|14|הוראות מעבר}}
{{ח:תת|(א)}} כל עוד לא הותקנו תקנות לפי {{ח:פנימי|סעיף 3|סעיף 3}}, יחולו על המעצר במקומות המעצר כאמור {{ח:פנימי|סעיף 3|באותו סעיף}} הצווים וההוראות שניתנו על פי {{ח:חיצוני|תקנות ההגנה (שעת חירום)#סעיף 111|תקנה 111(6) לתקנות ההגנה (שעת חירום), 1945}}, והם בתוקף בתכוף לפני תחילתו של חוק זה; אולם עצירים לפי חוק זה יופרדו בכל מקרה מאסירים שפוטים ומעצירים הממתינים למשפטם.
{{ח:תת|(ב)}} מי שהיה עציר בתכוף לפני תחילתו של חוק זה מכוח {{ח:חיצוני|תקנות ההגנה (שעת חירום)#סעיף 111|תקנה 111 האמורה}}, רואים אותו כאילו נעצר על פי חוק זה ביום תחילתו, לתקופה של ששה חדשים או לתקופה שתסתיים במועד שנקבע בצו שלפיו נעצר, הכל לפי המוקדם, וכאילו נשיא בית המשפט המחוזי אישר את המעצר.

{{ח:סעיף|15|תחילה}}
{{ח:ת}} תחילתו של חוק זה ביום ה־90 לאחר פרסומו ברשומות.

{{ח:חתימות|נתקבל בכנסת ביום ו׳ באדר תשל״ט (6 במרס 1979).}}
* '''מנחם בגין'''
ראש הממשלה
* '''שמואל תמיר'''
שר המשפטים
* '''יצחק נבון'''
נשיא המדינה
{{ח:סוגר}}
{{ח:סוף}}
[[קטגוריה:בוט חוקים]]